Nuummioq

Nuummioq er en grønlandsk spillefilm fra 2009. «Nuummioq» er grønlandsk, og betyr «en fra Nuuk» eller «en som stammer fra Nuuk». 

Opptakene startet i slutten av juli 2008, og foregikk i Grønlands hovedstad, Nuuk. Filmen er den første spillefilmen noensinne som er grønlandsk produsert, instruert og finansiert, men danske Pia Bovin og Annie Worsøe bistår produksjonen. Skuespillerne er dels danske, dels grønlandske. Produksjonsselskapet er grønlandsk; 3900 pictures er 51% eid av Mikisoq H. Lynge, men 100% grønlandsk eid.  

Filmen handler om håndverkeren Malik, som vokser opp i Nuuk. Hans lykkelige barndom får en brå vending når han ser foreldrene sine drukne i Godthåbfjorden, og han lever sitt voksne liv alene. Snart vender hans liv seg i mer positiv retning; han gjenopptar kontakten med sin barndomsvenn, Carl Peter, og får seg en kjæreste, Nivi. Imidlertid får han konstatert uhelbredelig  kreft, og må velge mellom å flytte til Danmark, og leve et lenger liv, eller bli boende i Nuuk, og leve kortere. 

Mikisoq Lynge sier at filmen forsøker å formidle et annet inntrykk enn de som tradisjonelt blir formidlet i grønlandske filmer og bøker:

Skuespillere
Malik – Lars Rosing
Nivi – Julie Berthelsen

Filmklippere
 Niels Ostenfeld
 Henrik Fleischer

Referanser

Eksterne lenker
 
 Informasjon på KNR.gl
 

Grønlandsk kultur
Filmer fra 2009
Grønlandskspråklige filmer